Po osnovni šoli v rojstnem kraju je tu od 1903–1907 na strokovni šoli za puškarstvo obiskoval specialni oddelek za graverstvo. V letih 1907–1911 se izpopolnjeval pri različnih mojstrih na Saškem, domačem kraju in na Dunaju. Od 1912–1920 je imel v Borovljah samostojno graversko delavnico, obenem pa je bil strokovni učitelj na tamkajšnji puškarski šoli. Po koroškem plebiscitu 1920 se je preselil v Ljubljano in poučeval na Državni obrtni šoli (1920-1921) ter od 1921–1930 na puškarski šoli v Kranju in od 1930-1946 v Ljubljani na Tehniški strojni šoli ter nazadnje tudi v Ljubljani na Šoli za umetno obrt (1946-1959). Po upokojitvi 1959 je do smrti živel pri hčerki v Borovljah.